บาทเปิด 29.91/95 บาทต่อดอลลาร์ แข็งค่าต่อเนื่อง
เงินบาทเปิดตลาดวันนี้ 29.91/95 บาทต่อดอลลาร์ แข็งค่าต่อเนื่อง มองกรอบ 29.88-29.96บาทต่อดอลลาร์
10 ก.พ. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 29.91/95 บาท/ดอลลาร์ แข็งค่าเล็กน้อยจากเย็นวานนี้ที่ปิดตลาดที่ระดับ 29.96 บาท/ดอลลาร์
วันนี้คาดว่าเงินบาทจะเคลื่อนไหวในกรอบแคบๆ เพราะยังไม่มีปัจจัยใหม่ที่จะมีผลต่อทิศทางของค่าเงินอย่างชัดเจน ช่วงนี้เงินบาทยัง in line ดอลลาร์สหรัฐ ซึ่งการแข็งค่าเล็กน้อยของเงินบาทเช้านี้ เป็นไปตามทิศทางดอลลาร์ที่อ่อนค่า
"วันนี้บาทคงเคลื่อนไหวแคบๆ ปัจจัยในประเทศยังไม่มีอะไรมาก" นักบริหารเงิน ระบุ
อย่างไรก็ดี ต้องติดตามความคืบหน้าทางฝั่งสหรัฐในการออกมาตรการกระตุ้นเศรษฐกิจจากผลกระทบการระบาดของไวรัสโควิด-19 รวมทั้งติดตามแถลงการณ์ของประธานธนาคารกลางสหรัฐในงานสมาคมเศรษฐกิจแห่งนิวยอร์กคืนนี้
นักบริหารเงิน คาดว่า วันนี้เงินบาทจะเคลื่อนไหวในกรอบ 29.88-29.96 บาท/ดอลลาร์